section_heading: Kompozicija i snimanje
paragraph_text: Pjesmu je Clapton originalno zamislio kao baladu, ali Allmanov utjecaj je stvorio jednu od "rokerskih himni". Glavni riff je odsviran u D-molu i zapravo je malo ubrzana Allmanova interpretacija vokalne melodije "As the Years Go Passing By" koju je 1967.g. snimio Albert King. Allmanovo sviranje slide gitare Dowd je nazvao "notama koje ne postoje na tom instrumentu". Claptonova i Allmanova maestralna improvizacija drugog stavka pjesme odsviranog u C-duru, naglašena je pratnjom dosnimljene akustične gitare, i (za oktavu više) slide-gitare.